KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2010. április 28-i ülésére)

Tárgy: 
MŰKÖDÉSKÉPTELEN HELYI ÖNKORMÁNYZATOK EGYÉB TÁMOGATÁSÁNAK IGÉNYLÉSE
Kiskőrös Város Képviselő-testülete a 2010. évi gazdálkodási kereteit a 1/2010. (II. 11.) önk. rendeletében határozta meg, amely alapján a 2010. évi működési hiány összege 240.626 eFt.

Indokolt minden támogatási, pályázati lehetőséget megragadni a rossz anyagi helyzet javítása érdekében.
A Magyar Köztársaság 2010. évi költségvetéséről szóló 2009. évi CXXX. törvény 6. számú melléklete 3. pontja alapján a működésképtelen helyi önkormányzatok egyéb támogatást kérelmezhetnek év közben folyamatosan. A támogatás kizárólag működési kiadásokhoz igényelhető, az „önhiki” támogatással el nem ismert, az önkormányzat kötelező feladataival összefüggő kiadásokhoz. A támogatással kapcsolatos döntés-előkészítési feladatokról az Önkormányzati Miniszter utasítást készített, illetve Útmutatót hagyott jóvá. A támogatási kérelmek benyújtása év közben folyamatos.
A fentiek alapján javaslom, hogy a Képviselő-testület a 2010. évi működési hiány csökkentése érdekében a határozat-tervezet szerint döntsön.

Kiskőrös, 2010. április 13.
Domonyi László sk.
polgármester

HATÁROZAT-TERVEZET

1. Kiskőrös Város Képviselő-testülete egyetért, hogy Kiskőrös Város Önkormányzata igényt nyújtson be a Magyar Államkincstár Dél-Alföldi Regionális Igazgatóságán keresztül az Önkormányzati Miniszternek címezve a működésképtelen helyi önkormányzatok egyéb támogatása érdekében.
2. A Képviselő-testület felkéri a polgármestert a kérelem benyújtásához szükséges intézkedések megtételére.

Felelős:
polgármester
Határidő:
folyamatos, de legkésőbb 2010. november 15.

